kardosdrur/scandi-wiki huggingface dataset:
Annlis Bjarkhamar

Annlis Bjarkhamar (født 20. januar 1974 i Vágur) er en færøsk tjenestemand, lærer og politiker (T).

Hun var lærervikar i Porkeri 1996–1997, ansat i Útvarp Føroya 1997–2000 og lærervikar ved Eysturskúlin i Tórshavn 2001–2002. Hun har senere uddannet sig til lærer, og fra 2008 er hun ansat som rådgiver hos Færøernes samarbejde mellem skolevæsen, sociale myndigheder og politi (SSP). Fra 1998 var Bjarkhamar formand fof Tjóðveldisflokkurins genoprettede ungdomsorganisation, Unga Tjóðveldið. Hun var kulturminister i Anfinn Kallsbergs anden regering 2002–2003.

Julehjælpskampagne 
Annlis Bjarkhamar var initiativtager til Í menniskjum góður tokki (I mennesker velbehag), som er en færøsk kampagne, som samler penge ind til fattige færøske familier og uddeler gaver til disse en gang om året, kort før jul. Gaverne gives efter ansøgning og behandles i samarbejde med færøske myndigheder. Arbejdet startede i 2010, mens Færøerne havde en borgerlig regering, som gav skattelettelser til folk med de højeste lønner, mens de lavtlønnede ingen skattelettelser fik. Der blev sat fokus på, at kløften mellem de velstillede og de lavtlønnede og fattige bare voksede, og at der var mange familier, specielt enlige forsørgere, som havde svært ved at klare sig uden hjælp fra familie og venner. Lillejuleaften 2014 sagde Annlis Bjarkhamar, at 2014 blev hendes sidste år som koordinator for I mennesker velbehag. Årsagen til, at hun stoppede var i følge hende selv, at hun havde kroniske smerter. Hun oplyste for medierne, at kampagnen i de fem år fra 2010 til 2014 havde givet julehjælp til 1984 familier, som havde det hårdt økonomisk, og at 3924 børn havde fået glæde af hjælpen. Hjælpen havde en samlet værdi på 4,8 millioner kroner.

Privatliv 
Bjarkhamar lever i et lesbisk parforhold med Sonja Jógvansdóttir, der er politisk løsgænger i det Færøeske lagting. Hun er datter af Irdi og Danjal Bjarkhamar fra Vágur. Hendes far har været byrådsmedlem i Vágs kommune siden 1981.

Referencer 
 Løgtingið 150 – Hátíðarrit, bind 2 (2002), s. 259. (PDF )

Noter 

Kulturministre fra Færøerne
Lærere fra Færøerne
Personer fra Suderø
Kvælende gift

Kvælende gifte  er en gruppe af giftkemikalier, som alle er dræbende. Det enestående ved kvælende gifte er at de kvæler personen som har indtaget giften, modsat andre former for gifte,som f.eks. kan stoppe alt hjerte- og/eller nyreaktivitet. Giften kan kvæle på to måder, enten ved stoppe ilttilførslen eller stoppe udluftningen af kuldioxid. Der findes også en tredje mulighed, nemlig den der lammer hjernen øjeblikkeligt, så vedkommende  hverken kan ind- eller udånde. Den mest kendte af kvælende gifte er cyanid som blandt andet er blevet brugt ved Eva Brauns selvmord og Gavrilo Princips selvmordsforsøg.

Gift
Ramón Rodrígues

Ramón Rodríguez da Silva (født 22. august 1990) er en brasiliansk fodboldspiller, der spiller for SønderjyskE.

Karriere

AS Trenčín 
Han skiftede til AS Trenčín i vinteren 2012, men skrev allerede under med klubben i sommeren 2012. Han fik sin debut for AS Trenčín i mod FC Nitra den 14. juli 2012.

FC Nordsjælland 
Det blev offentliggjort den 6. august 2015, at han skiftede til FC Nordsjælland og skrev under på en treårig kontrakt. Han fik sin debut den 8. august 2015 hjemme mod Esbjerg fB, da han blev skiftet ind efter 82 minutter, en kamp som FC Nordsjælland tabte med 1-2.

SønderjyskE 
I den sidste time af sommer-transfervinduet skiftede han fra FC Nordsjælland til SønderjyskE på en aftale, der indtil videre løber til sommeren 2019. Han har i SønderjyskE fået trøje nummer 4.

Referencer 

Fodboldspillere fra Brasilien
Fodboldspillere fra AZ Alkmaar
Fodboldspillere fra FC Nordsjælland
Fodboldspillere fra SønderjyskE
Målekolbe

En målekolbe) er et stykke kolbe, der bruges i et laboratorium. Det er kalibrerede til at indeholde et præcist volumen ved en bestemt temperatur. Målekolber bruges til at lave præcise opløsninger og standardopløsninger. Flaskerne er normalt pæreformede med en flad bund, og er lavet i enten glas eller plastik. Flaskehalsen har typisk en skrue eller slebet samling, som passer sammen med en glasprop eller en prop i teflon. Halsen er lang og tynd med en markering. Markeringen indikerer det volumen af væske flasken indeholder, når den er fyldt hertil. Flaskerne er typisk kalibrerede til 20 °C, og volumenet er angivet på siden af flasken, sammen med usikkerheden.

Målekolber findes i varierende størrelser fra 1 mL til 20.000 mL.

Eksterne henvisninger 
 
 
 

Kolber
Filosofisk Forum

Filosofisk Forum er en frivillig non-profit forening af forskere, studerende og undervisere. Den har eksisteret siden 1980, og afholder en foredragsrække hvert forår og efterår. Emnerne er i reglen af grundtvigiansk religiøst-psykologisk og etisk art med en "filosofisk" tilgang.

Foreningen holder til i Trinitats Sognehus på Trinitatis Kirkens område ud til Pilestræde 67 i København. 

Foreningen blev oprettet af teologen Peter Kemp. Af foreningens vedtægter fremgår det, at den ønsker at være "et forum for filosofisk kritik af filosofien, videnskaberne, deres teorier og deres resultaters anvendelse, og herigennem bidrage til den offentlige debat om samfundets almindelige anliggender". Budgettet fremviste 139 betalende medlemmer i 2016. I foreningens gruppe på Facebook (grl. 2010), der per 28. november 2021 rundede 9.957 medlemmer, lader det til at målsætningen om at nå bredt indfries. 

Ved Filosofisk Forums 10 års jubilæum i oktober 1990, skrev den nuværende direktør for kunstmuseet Louisiana Poul Erik Tøjner en 2 siders artikel i Weekendavisen om foreningens betydning for den voksende interesse for filosofi, der bl.a. havde medført at filosofi i 80'erne var blevet indført i gymnasiet, hvor det blev valgt af 2/3 af eleverne: ”Foreningens umistelige fortjeneste er at have skabt ikke alene et filosofisk miljø i Danmark, men frem for alt en filosofisk offentlighed” (Weekendavisen 12.10.90) og dermed, sagde han, havde foreningen levet op til sin formålsparagraf om ”at skabe et filosofisk forum for filosofisk kritik af filosofien, videnskaberne, deres teorier og deres resultaters anvendelse, og herigennem bidrage til den offentlige debat om samfundets almindelige anliggender.”

Talere har bl.a. været David Dickson, Jacques Derrida, Hans-Georg Gadamer, Ricoeur, Habermas, Emmanuel Levinas og Don Ihde.

Referencer

Eksterne referencer 
 Filosofisk-forum.dk .
Foreninger
Filosofi
Den store synagoge i Stockholm

Den store synagoge i Stockholm (hebraisk: בית הכנסת הגדול של שטוקהולם) ligger på Wahrendorffsgatan, ved Berzelii park, i det centrale Stockholm. Det er den største af de tre synagoger i Stockholm. De to andre, som er ortodokse, er Adat Jeschurun og Adat Jisrael.

Bygningen af den store synagoge blev påbegyndt 1867 efter tegninger af arkitekten Fredrik Wilhelm Scholander og i 1870 blev den indviet, samme år som jøder i Sverige fik fuldstændige borgerrettigheder. Scholander byggede synagogen efter en vision om et antikt assyrisk tempel, hvilket blandt andet ses på den rige blomsterornamentik på vægge og omkring søjler. Interiørmæssigt er synagogen stærkt påvirket af de idealer som karakteriserar tysk reformjødedom, som var den fremherskende indflydelse inden for svensk jødedom på den tid. I dag står synagogen for en egalitær, konservativ jødedom; et par gange om måneden er der desuden progressive gudstjenester i et tilstødende lokale.

I forbindelse med synagogen finder man Willy Gordons bronzestatue Flykten med Toran som forestiller en jøde som flygter med rullerne med Moseloven. Originalen, som kun måler 53 cm, blev skabt 1945.

Rabbiner 2015 er Ute Steyer, den første kvindelige rabbiner i Sverige.

Galleri 

Synagoger
Bygninger, konstruktioner og anlæg i Stockholm
Mengers svamp

Mengers svamp (eng: Menger sponge) er en tredimensionel fraktal konstrueret af østrigeren Karl Menger i 1927.

Konstruktion 

Antal terninger multipliceres med 20 i hver iteration. Efter   iterationer er antallet af terninger altså .

I det første niveau er endnu ingen iterationer udført (20^0 = 1).

Se også 

 Sierpinski trekant

Fraktaler
Medhi Benatia

Medhi Amine El Mouttaqi Benatia (født 17. april 1987 i Courcouronnes, Frankrig) er en marokkansk fodboldspiller, der spiller som midterforsvarer i den italienske Serie A-klub Juventus. Han har tidligere spillet for blandt andet Bayern München og AS Roma.

Eksterne henvisninger 

Fodboldspillere fra Marokko
Deltagere ved verdensmesterskabet i fodbold 2018
Fodboldspillere fra Olympique Marseille
Fodboldspillere fra Tours FC
Fodboldspillere fra FC Lorient
Fodboldspillere fra Clairefontaine
Fodboldspillere fra Udinese Calcio
Fodboldspillere fra AS Roma
Fodboldspillere fra FC Bayern München
Douglas Costa

Douglas Costa de Souza (født 14. september 1990 i Sapucaia do Sul, Brasilien) er en brasiliansk fodboldspiller mest bare kendt som Douglas Costa eller bare Douglas, der spiller som på kanten i den brasilianske storklub Gremio. Han skiftede til klubben fra Juventus i 2021. Tidligere har han også spillet i Bayern München, hvor han kom til efter en succesfuld tid i ukrainskeforinden Shakhtar Donetsk. Han skiftede til Bayern München i sommeren 2015. Han er kendt  for sin dribling, fart og sine indlæg.

Eksterne henvisninger 

 

Fodboldspillere fra Brasilien
Deltagere ved verdensmesterskabet i fodbold 2018
Fodboldspillere fra Grêmio Foot-Ball Porto Alegrense
Fodboldspillere fra FC Shakhtar Donetsk
Fodboldspillere fra FC Bayern München
Pentadekagon

En pentadekagon er i geometrien en polygon med femten sider og femten vinkler. Vinkelsummen i en pentadekagon er 2340°. I en regulær pentadekagon har alle sider samme længde og alle vinkler er lig 156°.

Konstruktion 
En regulær pentadekagon kan konstrueres med passer og lineal.
Animationen herunder viser konstruktionen af en pentadekagon. Det er vigtigt at passerradiusen holdes konstant i trin 14 til 21.

Polygoner
Gazet Patursson

Olaf Gazet Patursson (født 6. juli 1879 i Kirkjubøur, død 2. maj 1970) var en færøsk gartner og videnskabsmand.

Han var yngst af de seks Patursson-søskende. Hans ældre søskende var Jóannes, Helena, Sverre, Sigert, Petur.  Han er ikke lige så kendt i eftertiden som de fire førstnævnte, men var en foregangsmand indenfor havebrug på Færøerne og som videnskabsmand indenfor især botanik og entomologi. Han skabte eksempelvis en række færøske plantenavne sammen med Rasmus Rasmussen. Til trods for et stort efterladt skriftlig materiale fra Patursson selv er de fleste biografiske beretninger om ham baseret på Niels Winther Poulsens mindeord efter hans bortgang.

Gazet Patursson fik først hjemmeundervisning sammen med sine søskende i Kirkjubøur, og gik derefter på realskolen i Tórshavn. Derefter var han elev ved broderen Jóannes Paturssons landbrugsskole i Kirkjubøur og senere ved Askov Højskole og Landbohøjskolen i Danmark, men måtte afslutte uddannelsesforløbet ved sidstnævnte på grund af sygdom. Han var også elev ved Stend jordbrugsskole udenfor Bergen og ved Grude planteskole på Jæren, og fik sin faguddannelse som gartner fra sidstnævnte. Tilbage i Kirkjubøur lidt efter 1. Verdenskrig blev han den første på Færøerne til at have havebrug som hovederhverv.

I modsætning til resten af søskendeflokken, der alle var politisk aktive for Sjálvstýrisflokkurin, var Gazet Patursson en åben sympatisør af det socialdemokratiske  Javnaðarflokkurin og personlig ven med partiets mangeårige formand Peter Mohr Dam. Gazet Patursson var imidlertid aldrig politisk aktiv, hverken i partiorganisationen eller som folkevalgt.

Henvisninger 

Videnskabsfolk fra Færøerne
Personer fra Strømø
Gartnere fra Danmark
Gianluca Gaudino

Gianluca Gaudino (født 11. november 1996 i Hanau, Tyskland) er en tysk fodboldspiller, der spiller for Chievo. Han har tidligere spillet i hjemlandet hos Bayern München.

Klubkarriere 
Gaudino, der er midtbanespiller, startede sin karriere i Bayern München Academy. Han blev forfremmet til førsteholdet til 2014-15 sæson efter han imponerende Pep Guardiola. 13. august 2014 havde han sin debut på førsteholdet den tyske Supercup, og spillede de fulde 90 minutter, da Bayern tabte 0-2 mod Borussia Dortmund. Han fik sin ligadebut i den første kamp i 2014-15-sæsonen i Bundesligaen som en starter mod VfL Wolfsburg. Bayern vandt kampen 2-1, og Gaudino blev den fjerde-yngste debutant i klubbens historie. Gaudino fik sin Champions League-debut 10. december 2014 med en 3-0 hjemmebanesejr mod CSKA Moskva.

Eksterne henvisninger 

Fodboldspillere fra Tyskland
Fodboldspillere fra FC Bayern München
Personer fra Hanau
Midtbanespillere (fodbold)
Sebastian Rode

Sebastian Rode (født 11. oktober 1990 i Seeheim-Jugenheim, Vesttyskland) er en tysk fodboldspiller, der spiller for Bundesliga-klubben Eintracht Frankfurt. Han har tidligere spillet hos blandt andet Borussia Dortmund og Bayern München.

Eksterne henvisninger 

Fodboldspillere fra Tyskland
Fodboldspillere fra FC Bayern München
Personer fra Seeheim-Jugenheim
Midtbanespillere (fodbold)
Vadstena Slot

Vadstena Slot er et tidligere kongeslot i Vadstena i Östergötland, Sverige. Det er tegnet af Arendt de Roy og Hans Flemming, og blev påbegyndt i 1545.

Historie 
Vadstena Slot blev oprindeligt opført af Gustav 1. som en fæstning til at beskytte Stockholm mod fjender fra syd. Fæstningen bestod af tre mindre stenbygninger ud til Vättern, tre 31 meter brede mure, en borggård, en voldgrav og fire tureller til kanoner blev også bygget. De oprindelige mure blev revet ned i 1800-tallet, og de nuværende blev indviet i 1999. Stenbygningerne dannede senere den nedersten etage på borgen.

Den 22. august 1552 giftede Kong Gustav I sig med sin tredje kone, Katarina Stenbock, i Vadstena. En af slottets store sale bliver kaldt Bröllopssalen (bryllupssalen), selvom den endnu ikke stod færdig ved brylluppet.

Ombygningen af fæstningen til at blive et beboeligt slot begyndt i 1550'erne, da prins Magnus, blev hertug af Östergötland. Magnus led af en psykisk sygdom og var den eneste søn af Gustav I, aldrig nåede at blive konge i Sverige. Magnus døde i 1595 og blev begravet i Vadstena kloster.

I 1620, da slottet stod færdig, havde alle konger i Huset Vasa bidraget til dets opførsel. Siden 1620 har slottet været meget velbevaret, og det er et af Sveriges bedste eksempler på renæssancearkitektur. Vadstena Slot var et royalt residens indtil 1716, da kongefamilien mistede interessen for det, og det blev brugt som lade til at opbevare korn.

Siden 1899 har slottet huset Landskabsarkivet for området, og i dag kan besøgende se samlingen af 1500- og 1600-tals møbler, portrætter og malerier på slottet. Det er også sæde for Vadstena-Akademien, der skriver nye operaer og genopliver tabte operaer. I sommerhalvåret bruges borggården til at spille koncerter i; både klassisk og pop.

Galleri

Referecer

Se også 

 Officiel hjemmeside
 Slottet på Nationalmuseets hjemmeside

Slotte i Sverige
Bygninger, konstruktioner og anlæg fra middelalderen i Sverige
Føroya Læraraskúli

Føroya Læraraskúli (Færøernes lærerskole) er et seminarium i Tórshavn på Færøerne. Det tilbyder en 4-årig professionsbacheloruddannelse for folkeskolelærere og en 4-årig for pædagoger. Eksamen som lærer fra skolen kvalificerer til underviserstillinger i folkeskolen på Færøerne og i Danmark.

Føroya Læraraskúli blev oprettet som Færøernes seminarium i 1873, da man trængte til flere lærere i folkeskolen, efter at almen skolepligt blev indført i 1846. Det var øernes første videregående uddannelsesinstitution og tiltrak dygtige unge fra samfundslag, hvor man ellers ikke havde haft mulighed for at tage en uddannelse; Gregers Joensen og Óli Niklái Skaalum var på de først hold som blev udeksamineret. Senere har flere andre betydningsfulde personer gået her. Det har ikke eksisteret nogen annen læreruddannelse på Færøerne efter oprettelsen af Føroya Læraraskúli. Skolen er i dag en del af universitetet Fróðskaparsetur Føroya, og er også tilknyttet landets forskningsråd, Granskingarráðið.

Alumni 
 Gregers Joensen (1871)
 Óli Niklái Skaalum (1872)
 Jógvan Poulsen (1876)
 Símun Mikkjal Zachariasen (1878)
 Jákup Dahl (1896)
 Símun Petur Zachariasen (1908)
 Louis Zachariasen (1911)
 Johan H. Danbjørg (1917)
 Johan Kallsoy (1917)
 Peter Mohr Dam (1920)
 Marius Johannesen (1926)
 Óli Dahl (1938)
 Rólant Lenvig (1950)
 Villi Sørensen (1954)
 Øssur Dam Jacobsen (1964)
 Øssur av Steinum (1964)
 Signar Hansen (1969)
 Jóannes Eidesgaard (1977)
 Bjarni Djurholm (1982)
 Annita á Fríðriksmørk (1992)
 Bjørn Kalsø (1999)
 Jóanis Nielsen (1999)

Eksterne henvisninger 
 Officielt websted
  hos Granskingarráðið

Uddannelse og videnskab på Færøerne
Bygninger, konstruktioner og anlæg i Tórshavn
Niels Winther Poulsen

Niels Christoffer Winther Poulsen (født 3. oktober 1902 i Skopun, død 19. marts 1990) var en færøsk lærer og politiker (SF). Han var uddannet lærer fra Jonstrup Seminarium i  1928. Poulsen arbejdede som lærer i Hvalba fra 1928-31, Sumba fra 1932-40 og Skopun 1940-69. Han var bestyrelsesmedlem i Føroya Lærarafelag fra 1956 til 1959.

Poulsen var borgmester i Sumbiar kommuna fra 1935 til 1939, og senere også i Skopunar kommuna fra 1950 til 1958. Han var kommunal-, skole- og landbrugsminister fra 1959 til 1963, og derefter kommunal-, kultur- og skoleminister fra 1963 til 1967.

Han var ven med havebrugspioneren Gazet Patursson og skrev et mindeord om ham.

Referencer 
Løgtingið 150 – Hátíðarrit, bind 2 (2002), s. 341. (PDF )

Borgmestre fra Færøerne
Lærere fra Færøerne
Politikere fra Sjálvstýrisflokkurin
Kulturministre fra Færøerne
Skoleministre fra Færøerne
Personer fra Sandø
Landbrugsministre fra Færøerne
Kommunalministre fra Færøerne
Færøske lagtingsmedlemmer 2015-2019

Liste over færøske lagtingsmedlemmer 2015-2019. Siden 2008 har Lagtinget på Færøerne haft 33 valgte medlemmer. Alle er valgt ved personstemmer på partilister i én valgkreds. Lagtingsvalget 2015 blev afholdt den 1. september 2015. De 33 valgte er følgende personer:

Referencer

Lagtingsmedlemmer fra Færøerne
Lister over personer fra Færøerne
Danse i måneskin

"Danse i måneskin" er en dansk popsang, der var med til Dansk Melodi Grand Prix 1987, hvor den endte på en tredjeplads. Sangen blev fremført af Trine Dyrholm & Moonlighters og er skrevet af Frans Bak og Per Jr. Nielsen. Sangen er udsendt på et album med samme navn.

"Danse i måneskin" er en af de 12 evergreens, der kom med i kulturkanonen.

Historien om sangen 
"Danse i måneskin" blev udvalgt som en af de ti sange, der skulle fremføres til det danske grandprix i 1987, og den blev sunget af den dengang blot 14-årige Trine Dyrholm, der blev bakket op af orkesteret Moonlighters anført af komponisten til sangen, Frans Bak. Sangen blev stemt videre til den afgørende runde blandt de fem bedste sange. Finalen blev vundet i overlegen stil af Anne Herdorf med "En lille melodi", der fik de maksimale otte point fra alle fem landsdelsjuryer, mens Birthe Kjær tog andenpladsen med "Hva' du ude på?" med 22 point, lige foran "Danse i måneskin" med 20 point. "En lille melodi" gik dermed videre til Eurovision Song Contest 1987, hvor den i øvrigt opnåede en femteplads.

Efterfølgende gik "Danse i måneskin" hen og blev den af sangene fra dette grandprix, der blev mest populær, og den er kopieret flere gange siden.

Sangteksten 
Sangen består af to vers på hver to gange fire linjer efterfulgt af et ligeledes firelinjers omkvæd. I versene rimer linjerne parvis (1-2 og 3-4), mens alle fire linjer rimer i omkvædet.

Indholdsmæssigt beskriver sangen den unge usikre forelskelse med fx "et pigehjerte banker" og "jeg husker så kejtet du var", mens omkvædet dydigt forsikrer, at de to danser tæt i måneskinnet.

Melodi 
Melodien går i en frisk firedelt taktart, der går i en klassisk tonika-dominant-subdominant-rundgang i dur, idet der indimellem lægges parallel-mol ind. For skabe afveksling sker det flere gange, at der transponeres til andre tonearter.

Fremførelse 
Sangen indledes med et lille forspil med tenorsaxofon i spidsen, inden Dyrholm synger det første vers og omkvædet. Senere spilles et lille mellemspil, igen med saxofonen. Mod slutningen af sangen gentages omkvædet nogle gange i forskellige tonearter, inden den afsluttes med en klassisk grandprixsangs-afslutning med tre markante gentagelser af grundtonen.

Andre versioner 
"Danse i måneskin" er indspillet af andre kunstnere, blandt andet af Souvenirs og Sweethearts på deres album Grand Cru (2004) Der refereres til sangen i en sang, som Allan Olsen har spillet til nogle koncerter, men som aldrig er udgivet på plade.

Referencer 

Sange fra Dansk Melodi Grand Prix
Sange fra 1987
Kulturkanonen
Dansk Melodi Grand Prix 1987
Tegnekul

Tegnekul (også kulkridt) er trækul specielt beregnet til kunstneriske formål. Kullet fremstilles typisk af tynde pilekviste som tørdestilleres i specielle ilt-tætte ovne. Ved cirka 250 grader Celsius fordamper al væske og gasser fra træet. Tilbage er kun kul og en del tjære.  Godt tegnekul giver en jævn sværte og indeholder op til 95 % rent kul. 

Kultegning kræver et papir med en struktur, som kullet kan gnides af imod. Kullet fæster imidlertid ofte dårligt på papiret. For at kunne holde, er det derfor nødvendigt at give kultegninger en særlig beskyttelse. Dette kan gøres med et tyndt lag lak til at holde på kullet. Denne lak, gerne kaldt fiksativ, kan for eksempel bestå af harpiks opløst i ætanol (sprit). Dette sprøjtes med en fiksersprøjte over tegningens forside, eller alternativt mod bagsiden, hvorved fiksativet suges ind i i det mere eller mindre porøse papir og klistrer kulkornene fast nedefra.

Tegnekul udvikledes blandt kunstnere, som begyndte gøre pennelignende skitser med kullet og anvendte det til hele kunstværker. Picasso er blandt dem som anvendte tegnekul i sine billeder.

Naturligt tegnekul er blødt i konsistensen og dækker med sorte og grå toner.

Galleri

Kul
Kunst
Bjarni Hammer

Bjarni Hammer (født 8. marts 1975) fra Tvøroyri er en færøsk politibetjent, roer og politiker (Javnaðarflokkurin).

Politisk karriere 
Bjarni Hammer er viceborgmester for Tvøroyrar kommune fra 2013, og ved lagtingsvalget 2015 blev han valgt ind i Lagtinget for Javnaðarflokkurin. Udover ham selv blev to andre fra Javnaðarflokkurin valgt fra øen Suðuroy. Færøerne er et valgdistrikt, derfor opstiller flere partier taktisk i de gamle valgdistrikter. Javnaðarflokkurin opstillede derfor kun tre personer fra Suðuroy til lagtingsvalget, og det lykkedes dem at få alle tre valgt. De andre to var Kristin Michelsen, som var både lagtingsmedlem og borgmester for Tvøroyri før lagtingsvalget 2015, og Henrik Old fra Vágur, som var lagtingsmedlem. Under valgkampen og efter at han var blevet valgt sagde han bland andet, at han ville arbejde for at knytte Suðuroy tættere til det centrale Færøerne. Han mente, at det var alt for dyrt for både private at rejse og for erhvervslivet at fragte varer til og fra Suðuroy. F.eks. kostede de kun 100 kroner for en familie at rejse med bil gennem en af de to undersøiske tunneler, men en bil kostede 225 kroner med Smyril samt ekstra 80 kr. for hver rejsende  og 40 kr. for hvert ekstra barn i bilen. En fragtbil, bus eller kontainer kostede 4000 kr. med Smyril, som er den eneste fragtrute mellem Suðuroy og de centrale Færøerne, men skulle kun betale det som en bil koster igennem de undersøiske tunneler i det centrale Færøerne. Han mente, at folk fra Suðuroy skal ikke være værre stillet end folk og erhversliv i resten af Færøerne.

Hammer var også opstillet til folketingsvalget 2015.

Karriere som roer 
En af Hammers fritidsinteresser er færøsk kaproning. Han var med til at etablere Suðuroyar Kappróðrarfelag (Suderø Roklub) i 2012. Klubben var kun aktiv i et år, i 2012 og deltog med en båd, som kaldtes Suðuroyingur, som er det samme navn, som roklubben fra Tvøroyri, Froðbiar Sóknar Róðrarfelag og omegn før har brugt. Denne båd havde dog andre farver. Suðuroyingur var en 10'er, som er den største bådtype, som bruges i færøsk kaproning. Hammer har også roet for andre roklubber, bl.a. Froðbiar Sóknar Róðrarfelag fra Tvøroyri og for Miðvágs Róðrarfelag fra Miðvágur i båden Riddarin.

Referencer 

Lagtingsmedlemmer fra Færøerne
Personer fra Tvøroyri
Politikere fra Javnaðarflokkurin
Roere fra Færøerne
Kommunalbestyrelsesmedlemmer fra Færøerne